title: http://risaleoku.com/oku/ostarihce/174
article: ايكنجى قسم
  بارلا حياتى
  رسالهٔ نورڭ ظهورى
  استاد بديع الزمان سعيد النورسىنڭ شرقى آناطوليده دنيايه گليشندن إعتبارًا گچيرديگى حيات صفحهلرينى بورايه قدر برر برر گوردك، تماشا ايتدك. شيمدى· گچن قرق أللى سنهلك حياتنڭ نتيجهسى و ميوهسى حكمنده، تاريخڭ پك أندر قيد ايتديگى جهان وسعتندهكى معظّم بر دعوايه گيرييورز. بتون مادّى و معنوى ظلمتلرى إزاله ايدوب، عالمى نوريله ضيالانديرهجق اولان رسالهٔ نور ميدانه چيقييور· دنيا علم و عرفان ساحهسنه توركيهدن بر گونش طوغويور!..
  ٭ ٭ ٭
  بديع الزمان حضرتلرينڭ ولاياتِ شرقيهدن غربى آناطولىيه نفى ايديلمسى،
  رسالهٔ نورڭ ظهورى، تأليف و نشرى
  وانده مذكور مغارهده ياشامقده ايكن، شرقده إختلال و عصيان حركتلرى اولويور. "سزڭ نفوذيڭز قوّتليدر" دييهرك يارديم ايستهين بر ذاتڭ مكتوبنه: "تورك ملّتى عصرلردن بَرى إسلاميته خدمت ايتمش و چوق وليلر يتيشديرمشدر. بونلرڭ طورونلرينه قلنج چكيلمز، سز ده چكمهيڭز· تشبّثڭزدن واز گچڭز. ملّت، إرشاد و تنوير ايديلمهليدر!" دييه جواب گوندرييور. فقط ينه حكومت، بديع الزمانى غربى آناطولىيه نفى ايدييور.
  وانده مغارهدن چيقاريلوب آناطولىيه حركت ايتمك اوزره ژاندارمهلرله سَوق ايديليركن، يوللره دوكولوب "امان أفندى حضرتلرى بزى بيراقوب گيتمه. مساعده بيور سزى گوندرميهلم. آرزو ايدرسهڭز عربستانه گوتورهلم." دييه يالواران سلاحلى غروپلره، أهالىيه و ايلرى گلن ذاتلره: "بن آناطولىيه گيدهجگم، اونلرى ايستهيورم." دييهرك، هپسنى تسكين ايدييور. أوّلا، بوردور ولايتنه عسكرى محافظلرله نَفى ايديلييور. بوردورده ظلم و ترصّدلر آلتنده إشكنجهلى بر أسارت حياتى گچيرييور. فقط أصلا بوش طورمييور· اون اوچ درس اولان "نورڭ ايلك قپوسى" كتابندهكى حقيقتلرى بر قسم أهلِ ايمانه درس ويروب، گيزلى اولارق كتاب حالنه گتيرييور. بو حكمت جوهرلرينڭ قيمتنى تقدير ايدن مشتاق أهلِ ايمان، أل يازيلريله بو كتابى چوغالتييورلر. نهايت "بوراده سعيد النورسى بوش طورمييور، دينى مصاحبهلرده بولونويور" دييه گيزلى دين دشمنلرى طرفندن راپور تنظيم ايتديريلييور و بوراده ده "هجرا بر كوشهده، محروميتلر، كيمسهسزلك و غربت حياتى ايچنده كندى كندينه ئولور گيدر" دوشونجهسيله طاغلر آراسنده تنها بر ير اولان إسپارطه ولايتنه باغلى بارلا ناحيهسنه گوندريلمهيه قرار ويريلييور.
  بارلا حياتى
  رسالهٔ نورڭ ظهورى
  استاد بديع الزمان سعيد النورسىنڭ شرقى آناطوليده دنيايه گليشندن إعتبارًا گچيرديگى حيات صفحهلرينى بورايه قدر برر برر گوردك، تماشا ايتدك. شيمدى· گچن قرق أللى سنهلك حياتنڭ نتيجهسى و ميوهسى حكمنده، تاريخڭ پك أندر قيد ايتديگى جهان وسعتندهكى معظّم بر دعوايه گيرييورز. بتون مادّى و معنوى ظلمتلرى إزاله ايدوب، عالمى نوريله ضيالانديرهجق اولان رسالهٔ نور ميدانه چيقييور· دنيا علم و عرفان ساحهسنه توركيهدن بر گونش طوغويور!..
  ٭ ٭ ٭
  بديع الزمان حضرتلرينڭ ولاياتِ شرقيهدن غربى آناطولىيه نفى ايديلمسى،
  رسالهٔ نورڭ ظهورى، تأليف و نشرى
  وانده مذكور مغارهده ياشامقده ايكن، شرقده إختلال و عصيان حركتلرى اولويور. "سزڭ نفوذيڭز قوّتليدر" دييهرك يارديم ايستهين بر ذاتڭ مكتوبنه: "تورك ملّتى عصرلردن بَرى إسلاميته خدمت ايتمش و چوق وليلر يتيشديرمشدر. بونلرڭ طورونلرينه قلنج چكيلمز، سز ده چكمهيڭز· تشبّثڭزدن واز گچڭز. ملّت، إرشاد و تنوير ايديلمهليدر!" دييه جواب گوندرييور. فقط ينه حكومت، بديع الزمانى غربى آناطولىيه نفى ايدييور.
  وانده مغارهدن چيقاريلوب آناطولىيه حركت ايتمك اوزره ژاندارمهلرله سَوق ايديليركن، يوللره دوكولوب "امان أفندى حضرتلرى بزى بيراقوب گيتمه. مساعده بيور سزى گوندرميهلم. آرزو ايدرسهڭز عربستانه گوتورهلم." دييه يالواران سلاحلى غروپلره، أهالىيه و ايلرى گلن ذاتلره: "بن آناطولىيه گيدهجگم، اونلرى ايستهيورم." دييهرك، هپسنى تسكين ايدييور. أوّلا، بوردور ولايتنه عسكرى محافظلرله نَفى ايديلييور. بوردورده ظلم و ترصّدلر آلتنده إشكنجهلى بر أسارت حياتى گچيرييور. فقط أصلا بوش طورمييور· اون اوچ درس اولان "نورڭ ايلك قپوسى" كتابندهكى حقيقتلرى بر قسم أهلِ ايمانه درس ويروب، گيزلى اولارق كتاب حالنه گتيرييور. بو حكمت جوهرلرينڭ قيمتنى تقدير ايدن مشتاق أهلِ ايمان، أل يازيلريله بو كتابى چوغالتييورلر. نهايت "بوراده سعيد النورسى بوش طورمييور، دينى مصاحبهلرده بولونويور" دييه گيزلى دين دشمنلرى طرفندن راپور تنظيم ايتديريلييور و بوراده ده "هجرا بر كوشهده، محروميتلر، كيمسهسزلك و غربت حياتى ايچنده كندى كندينه ئولور گيدر" دوشونجهسيله طاغلر آراسنده تنها بر ير اولان إسپارطه ولايتنه باغلى بارلا ناحيهسنه گوندريلمهيه قرار ويريلييور.